ΓΡΑΠΤΗ ΕΡΩΤΗΣΗ P-1723/03

υποβολή: Roy Perry (PPE-DE) προς την Επιτροπή

(19 Μαΐου 2003)

Θέμα: Χειραγώγηση της αγοράς στη Σλοβακία

Το Νοέμβριο 2002, η MOL, η ουγγρική εταιρεία πετρελαίου και φυσικού αερίου, συμφώνησε να εξαγοράσει το 31 % των μετοχών της σλοβακικής εταιρείας Slovnaft που είναι εισηγμένη στο Χρηματιστήριο της Μπρατισλάβα. Η συναλλαγή, που προϋπέθετε την έγκριση μετά από εκκαθάριση των αρχών ανταγωνισμού της Σλοβακίας και της Τσεχίας, πραγματοποιήθηκε και δημοσιεύθηκε στις 25 Μαρτίου 2003.

Σύμφωνα με τη σλοβακική νομοθεσία, η MOL είχε τηνποχρέωση ναποβάλει δημόσια προσφορά για τις εναπομένουσες μετοχές της Slovnaft στο Χρηματιστήριο Αξιών της Σλοβακίας. Η τιμή αυτής της προσφοράς βασίζεται σε μια σταθμισμένη μέση τιμή κατά το εξάμηνο που προηγήθηκε της αναγγελίας της έγκρισης των αρχών ανταγωνισμού. Λίγες ημέρες πριν δημοσιευθεί η έγκριση των αρχών ανταγωνισμού, άρχισε να αυξάνεται δραματικά η τιμή στην οποία πραγματοποιούνταν οι αγοραπωλησίες των μετοχών της Slovnaft. Μεταξύ 17 και 20 Μαρτίου 2003 μεσολάβησαν κάποιες ύποπτες συναλλαγές, οι οποίες δεν θα μπορούσαν να έχουν ως βάση παρά μόνον πληροφορίες για την επικείμενη έγκριση των αρχών ανταγωνισμού. Στόχος αυτών των συναλλαγών ήταν να αυξηθεί αισθητά η τιμή στην οποία θα έπρεπε να καθορισθεί η δημόσια προσφορά για τιςπόλοιπες μετοχές της Slovnaft.

Αποτέλεσμα των ύποπτων αυτών συναλλαγών ήταν να αυξηθεί κατά 41 % η σταθμισμένη μέση τιμή σε 4 ημέρες.

Έχειπόψη της η Επιτροπή αυτά τα περιστατικά· Θεωρεί η Επιτροπή τις εν λόγω συναλλαγές σύμφωνες προς την οδηγία 2003/6/ΕΚ(1) σχετικά με τις πράξεις προσώπων που κατέχουν εμπιστευτικές πληροφορίες και τις πράξεις χειραγώγησης της αγοράς (κατάχρηση αγοράς)· Τι μέτρα θα λάβει η Επιτροπή προκειμένου να εξασφαλίσει ότι η σλοβακική Υπηρεσία Εποπτείας της Αγοράς θα ερευνήσει το ζήτημα σε καθεστώς πλήρους ανεξαρτησίας ως προς την επιρροή οιωνδήποτε χρηματοοικονομικών παραγόντων, ανάγκη την οποία τόνισε η Επιτροπή στην έκθεσή της τον Οκτώβριο 2002 για την σημειωθείσα πρόοδο στην πορεία της Σλοβακίας προς την προσχώρησή της στην ΕΕ·

(1) ΕΕ L 96 της 12.4.2003, σελ. 16.

Απάντηση του κ. Bolkestein εξ ονόματος της Επιτροπής

(7 Ιουλίου 2003)

Η Επιτροπή δεν ασκεί εποπτεία στην αγορά κινητών αξιών και, συνεπώς, δεν είναι σε θέση, με βάση τις πληροφορίες που παρέχονται από το Αξιότιμο Μέλος, να αποφανθεί κατά πόσοπάρχουν λόγοι να θεωρηθεί ότιπήρξε χειραγώγηση της αγοράς όσον αφορά τις τιμές και τον όγκο των συναλλαγών των μετοχών της σχετικής εταιρείας (Slovnaft a.s.). Όσον αφορά το σχετικό νομικό πλαίσιο της Κοινότητας, η χειραγώγηση της αγοράς καλύπτεται τώρα από τη νέα οδηγία 2003/6/ΕΚ του Κοινοβουλίου και του Συμβουλίου της 28ης Ιανουαρίου 2003 σχετικά με τις πράξεις προσώπων που κατέχουν εμπιστευτικές πληροφορίες και τις πράξεις χειραγώγησης αγοράς (κατάχρηση αγοράς)(1). Ωστόσο, η προθεσμία για τη μεταφορά στην εθνική νομοθεσία της Οδηγίας αυτής λήγει μόλις τον Οκτώβριο του 2004.

Αν όντως ορισμένες συναλλαγές διενεργήθηκαν με τη χρησιμοποίηση εμπιστευτικών πληροφοριών, θα μπορούσε να εφαρμοστεί η οδηγία 89/592/ΕΟΚ του Συμβουλίου της 13ης Νοεμβρίου 1989 όσον αφορά τις πράξεις προσώπων τα οποία είναι κάτοχοι εμπιστευτικών πληροφοριών(2). Ωστόσο, η οδηγία δεν μπορεί να εφαρμοστεί στη Σλοβακία πριν την έναρξη ισχύος των συνθηκών προσχώρησης. Εντούτοις, λαμβάνονταςπόψη τη σοβαρότητα του θέματος, η Επιτροπή θα καταβάλει κάθε προσπάθεια να έρθει σε επαφή με τις σλοβακικές αρχές έτσι ώστε να αντιμετωπισθούν ικανοποιητικά τα προβλήματα που επισημάνθηκαν στο πλαίσιο της διαδικασίας προσχώρησης.

(1) ΕΕ L 96 της 12.4.2003.

(2) ΕΕ L 334 της 18.11.1989.